ঢাকা বিশ্ববিদ্যালয়
ঢাকা বিশ্ববিদ্যালয় (সংক্ষেপে ঢাবি) ঢাকার শাহবাগে অবস্থিত বাংলাদেশের একটি স্বায়ত্তশাসিত বিশ্ববিদ্যালয়; যা বহু-অনুষদভিত্তিক গবেষণা বিশ্ববিদ্যালয় হিসেবে পরিচিত। ১৯২১ সালে তদানীন্তন ব্রিটিশ ভারতে অক্সব্রিজ শিক্ষা ব্যবস্থা অনুসরণে এটি স্থাপিত হয়। সূচনালগ্নে বিভিন্ন প্রথিতযশা বৃত্তিধারী ও বিজ্ঞানীদের দ্বারা কঠোরভাবে মান নিয়ন্ত্রিত হবার প্রেক্ষাপটে এটি প্রাচ্যের অক্সফোর্ড নামে স্বীকৃতি পায়। ঢাকা বিশ্ববিদ্যালয়ের একটি বিশেষত্ব হলো বাংলাদেশ স্বাধীন করতে এর বিশেষ অবদান ছিল। যেখানে দেশের সরকার বিশ্ববিদ্যালয় প্রতিষ্ঠা করে সেখানে ঢাকা বিশ্ববিদ্যালয় বাংলাদেশ প্রতিষ্ঠা করতে বিশেষ অবদান রেখেছিল।
কলকাতা বিশ্ববিদ্যালয়ের ইতিহাস
কলকাতা বিশ্ববিদ্যালয় প্রতিষ্ঠিত হয়েছিল ১৮৫৭ সালে। সেই সময় ভারতে ব্রিটিশ সরকারের শিক্ষা সচিব ছিলেন ড. ফ্রেডরিক জন। তিনি ব্রিটিশ সরকারের কাছে লন্ডন বিশ্ববিদ্যালয়ের আদলে কলকাতায় একটি বিশ্ববিদ্যালয় স্থাপনের প্রস্তাব রাখেন। কিন্তু প্রথম দিকে সেই প্রস্তাব অনুমোদিত না হওয়ায় সেই উদ্যোগ ব্যর্থ হয়। যদিও ১৯৫৪ সালে কলকাতা ও বোম্বাই শহরে দুটি বিশ্ববিদ্যালয় স্থাপনের প্রস্তাব অনুমোদন লাভ করে। উড'স ডেসপ্যাচের মাধ্যমে এই বিষয়ে পদক্ষেপ গৃহীত হয়। ১৯৫৭ সালের ২৪ জানুয়ারি কলকাতা বিশ্ববিদ্যালয় আইন পাস হয় এবং বিশ্ববিদ্যালয়ের নীতিনির্ধারণের জন্য একটি ৪১ সদস্যের সেনেট গঠিত হয়। সেই সময় এই বিশ্ববিদ্যালয়ের এক্তিয়ারভুক্ত এলাকাটি লাহোর (অধুনা পাকিস্তান রাষ্ট্রে) থেকে রেঙ্গুন (অধুনা মায়ানমার রাষ্ট্রে) পর্যন্ত প্রসারিত ছিল। কোনো ভারতীয় বিশ্ববিদ্যালয়ের এটিই ছিল বৃহত্তম এক্তিয়ারভুক্ত এলাকা।